A4-0130/97

Πρόταση κανονισμού του Συμβουλίου που αφορά την παροχή κοινοτικής χρηματοδοτικής στήριξης δράσεων για την προώθηση των συνδυασμένων μεταφορών εμπορευμάτων (COM(96)0335 - C4-0028/97 - 96/0207(SYN))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Άρθρο 3, παράγραφος 4α (νέα)

>Κείμενο μετά την ψηφοφορία στο ΕΚ>

4α. Είναι επιλέξιμες ιδίως οι δράσεις εκείνες που μπορούν να συνδεθούν με σχέδια PHARE στις χώρες της Κεντρικής και Ανατολικής Ευρώπης (ΧΚΑΕ) και με σχέδια του Ταμείου Συνοχής στις χώρες του Ταμείου Συνοχής.

(Τροπολογία 2)

Άρθρο 4, παράγραφος 1, σημείο β) και παράγραφος 2, εισαγωγική πρόταση

>Αρχικό κείμενο>

β. καινοτόμα μέτρα, δηλαδή ειδικές επενδύσεις και ορισμένες μεταβλητές δαπάνες λειτουργίας εκτός των δαπανών προσωπικού και ενέργειας καθώς και της κάλυψης οικονομικών ζημιών.

2. Η κοινοτική χρηματοδοτική στήριξη περιορίζεται στο 50% για τις μελέτες σκοπιμότητας και στο 30% για τα καινοτόμα μέτρα. Αυτά θα πρέπει να αφορούν κυρίως:

>Κείμενο μετά την ψηφοφορία στο ΕΚ>

β. καινοτόμα μέτρα, δηλαδή ειδικές επενδύσεις σε λειτουργικές δράσεις και ορισμένες μεταβλητές δαπάνες λειτουργίας εκτός των δαπανών προσωπικού και ενέργειας καθώς και της κάλυψης οικονομικών ζημιών.

2. Η κοινοτική χρηματοδοτική στήριξη περιορίζεται στο 30% για τις μελέτες σκοπιμότητας και στο 50% για τα καινοτόμα μέτρα. Αυτά θα πρέπει να αφορούν κυρίως:

(Τροπολογία 9)

Άρθρο 6, παράγραφος 1α (νέα)

>Κείμενο μετά την ψηφοφορία στο ΕΚ>

1α. Η Επιτροπή, κατά την επιλογή των σχεδίων, αντιμετωπίζει τις περιοχές και τα κράτη μέλη με ισόρροπο τρόπο και μεριμνά ώστε οι σχετικές αποφάσεις να μην προκαλούν στρέβλωση του ανταγωνισμού μεταξύ των περιφερειών και των κρατών μελών.

(Τροπολογία 3)

Άρθρο 6, παράγραφος 3, σημείο δ)

>Αρχικό κείμενο>

δ) συντελεστές κόστους (ειδικότερα στοιχεία γι την αξιολόγηση του οριακού κόστους πρόσβασης σε υποδομή, ιδιαίτερα σιδηροδρομική, για την υπηρεσία που καλύπτεται από την πρότυπη δράση και κάθε άλλη πληροφορία που επιτρέπει να εκτιμηθεί κατά πόσον η χορήγηση στήριξης για την κάλυψη του κόστους της πρόσβασης σε υποδομή είναι δικαιολογημένη)[semigr ]

>Κείμενο μετά την ψηφοφορία στο ΕΚ>

δ) συντελεστές κόστους (ειδικότερα στοιχεία γι την αξιολόγηση του οριακού κόστους πρόσβασης σε υποδομή, ιδιαίτερα σιδηροδρομικής και εσωτερικής ναυσιπλοΐας, για την υπηρεσία που καλύπτεται από την πρότυπη δράση και κάθε άλλη πληροφορία που επιτρέπει να εκτιμηθεί κατά πόσον η χορήγηση στήριξης για την κάλυψη του κόστους της πρόσβασης σε υποδομή είναι δικαιολογημένη)[semigr ]

(Τροπολογία 4)

Άρθρο 6, παράγραφος 4, σημείο -α (νέο)

>Κείμενο μετά την ψηφοφορία στο ΕΚ>

- α) εναρμόνιση με τους άξονες των διευρωπαϊκών δικτύων μεταφορών ή των οδών αποκλειστικής μεταφοράς εμπορευμάτων, κάλυψη κενών στο δίκτυο των συνδυασμένων μεταφορών, προέκταση υπάρχοντος άξονα συνδυασμένων μετφορών, καθώς και του περιεχομένου τους, λαμβάνοντας υπόψη τη σημασία του σχήματος «πλοίο-φορτηγό» ιδιαίτερα για τις νησιωτικές και απομακρυσμένες περιοχές της ΕΕ.

(Τροπολογία 5)

Άρθρο 6, παράγραφος 5, σημείο δ)

>Αρχικό κείμενο>

δ) εγγύηση ότι από τις 27 Ιουνίου 1997, οι σιδηροδρομικές επιχειρήσεις που συμμετέχουν στο σχέδιο, κατέχουν άδεια κατά την έννοια του άρθρου 2 της οδηγίας 95/18/ΕΚ.

>Κείμενο μετά την ψηφοφορία στο ΕΚ>

δ) εγγύηση ότι από τις 27 Ιουνίου 1997, οι σιδηροδρομικές επιχειρήσεις που συμμετέχουν στο σχέδιο, κατέχουν άδεια κατά την έννοια του άρθρου 2 της οδηγίας 95/18/ΕΚ, ή έχουν υποβάλει σχετική αίτηση.

(Τροπολογία 6)

Άρθρο 6, παράγραφος 7α (νέα)

>Κείμενο μετά την ψηφοφορία στο ΕΚ>

7α. Το 10% της προικοδότησης του προγράμματος προορίζεται, κατά προτεραιότητα, για σχέδια που αξιοποιούν με άμεσο τρόπο τα αποτελέσματα καινοτόμων ερευνών. Τα σχέδια αυτά πρέπει φυσικά να πληρούν και τα άλλα κριτήρια, εξετάζονται όμως κατά προτίμηση.

(Τροπολογία 7)

Άρθρο 7

>Αρχικό κείμενο>

Η Επιτροπή επικουρείται από την επιτροπή που έχει συσταθεί σύμφωνα με το άρθρο 17, παράγραφος 2 του κανονισμού (ΕΚ) 2236/95, η οποία συνεδριάζει με τη σύνθεση που αντιστοιχεί στον τομέα των μεταφορών..

>Κείμενο μετά την ψηφοφορία στο ΕΚ>

Η Επιτροπή επικουρείται από επιτροπή συμβουλευτικού χαρακτήρα που αποτελείται από ένα αντιπρόσωπο ανά κράτος μέλος και προεδρεύεται από τον αντιπρόσωπο της Επιτροπής.

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της Συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, προβαίνοντας ενδεχομένως σε ψηφοφορία.

>Αρχικό κείμενο>

Η Επιτροπή θεσπίζει μέτρα τα οποία εφαρμόζονται αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο.

>Κείμενο μετά την ψηφοφορία στο ΕΚ>

Κατά τη λήψη των αποφάσεών της η Επιτροπή μεριμνά ώστε να λαμβάνονται δεόντως υπόψη σχέδια τα οποία προάγουν τη σύνδεση με τις ΧΚΑΕ και στα οποία υπάρχει αλληλεπίδραση με το πρόγραμμα PHARE.

>Αρχικό κείμενο>

Η επιτροπή μπορεί να αναβάλει επί ένα μήνα το πολύ, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή.

>Κείμενο μετά την ψηφοφορία στο ΕΚ>

Η γνώμη εγγράφεται στα πρακτικά[semigr ] επί πλέον κάθε κράτος μέλος έχει το δικαίωμα να ζητήσει να γραφεί η άποψή του στα πρακτικά αυτά[semigr ]

>Αρχικό κείμενο>

Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

>Κείμενο μετά την ψηφοφορία στο ΕΚ>

Η Επιτροπή λαμβάνει υπόψη της όσο το δυνατόν περισσότερο τη γνώμη της επιτροπής και ενημερώνει σχετικά την επιτροπή αυτή.

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι κατ' αρχήν δημόσιες, εκτός εάν ληφθεί αντίθετη απόφαση δεόντως αιτιολογημένη και δημοσιευθεί έγκαιρα. Η επιτροπή δημοσιεύει τις ημερήσιες διατάξεις της δύο εβδομάδες πριν από τις συνεδριάσεις. Δημοσιεύει τα πρακτικά των συνεδριάσεων αυτών. Καταρτίζει δημόσιο μητρώο με τις δηλώσεις ενδιαφέροντος των μελών της.

(Τροπολογία 8)

Άρθρο 13, εδάφιο 1α (νέο)

>Κείμενο μετά την ψηφοφορία στο ΕΚ>

Στο πλαίσιο της διεύρυνσης της Ένωσης προς Ανατολάς πρέπει να γίνουν διαπραγματεύσεις το 1999 για την αύξηση του χρηματοδοτικού πλαισίου του προγράμματος. Για την προαγωγή σχεδίων στα νέα κράτη μέλη ή μεταφορικών αξόνων προς αυτά, πρέπει να διατίθενται επιπλέον ετησίως 4 εκατ. Ecu.

Νομοθετικό ψήφισμα που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την παροχή κοινοτικής χρηματοδοτικής στήριξης δράσεων για την προώθηση των συνδυασμένων μεταφορών εμπορευμάτων (COM(96)0335 - C4-0028/97 - 96/0207(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0335 - 96/0207(SYN)) ((ΕΕ C 343 της 15.11.1996, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 75 και 189Γ της Συνθήκης ΕΚ (C4-0028/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού καθώς και τη γνωμοδότηση της Επιτροπής Προϋπολογισμών (A4-0130/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα καθορίσει σύμφωνα με το άρθρο 189Γ, εδάφιο α της Συνθήκης ΕΚ τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει με το Κοινοβούλιο, σε περίπτωση πουτο Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.